එපමණක් ද නොව බෞද්ධ සාහිත්‍යයේ තේරීගාථා අටුවාවේ බිම්බිසාර රජතුමා බුදුරජාණන් වහන්සේගේ චරිතාපදානය සිතුවම් කිරීමේදී පලාපෙති යොදාගෙන තිබෙනවා. රුවන්වැලි සෑයේ ධාතු ගර්භයේ මල්කම්, ලියකම්, පලාපෙතිවලින් අලංකාර කර තිබෙන බව මහා වංශයේ සඳහන් වෙනවා. මීට අමතරව පාහියන් භික්ෂුවගේ වාර්තාවලත් පලාපෙති ගැන සඳහන් කර තිබෙනවා. එනම් උන් වහන්සේ ලංකාවට වැඩම කිරීමෙන් පසු අභයගිරි සම්ප්‍රදාය කේන්ද්‍රකරගෙන දළදා පෙරහර පැවැත් වූ බවත්. එම දළදා පෙරහර පවත්වන මොහොතේ මල්කම්, ලියකම්, පලාපෙතිවලින් ජාතක කතා තෙල් සායමෙන් සිතුවම් කර ප්‍රදර්ශනය කළ බවත්, ක්‍රි.පූ 5 සියවසේ දී බුද්ධඝෝෂ හාමුදුරුවෝ ලංකාවට වැඩම කළාට පසු අරන්දක ලෙනේදී සත් බුදුවරුන් ගේ රූප සහිත චිත්‍ර අතර පලාපෙති ද සිතුවම් කර තිබූ බව සඳහන් වෙනවා. පළමුවෙනි පරාක්‍රමබාහු රාජ්‍ය සමයේ, ගල් විහාර ඉදි කිරීමෙන් පසු, එහි ඇතුළත බිත්ති වල පලාපෙති සිතුවම් කර තිබෙනවා. මෙම රජතුමාගේ කාලයේ පමණක් නොව පළමුවන විමලධර්මසූරිය, සෙනරත් යන රජ දරුවන් ගේ සමයේ ද මෙම පරපුරේ සාමාජිකයන් විසින් විවිධ නිර්මාණ සිදු කිරීම සම්බන්ධයෙන් තෑගි බෝග, ගම්වර, අලි ඇතුන්, ලබාගත් බව මෙම සන්නසේ සඳහන්ව පවතිනවා.
රුවන්වැලිසෑයේ ධාතු ගර්භය පලාපෙතිවලින් අලංකාර කර ඇති බව සඳහන් වන්නේ කොහේද?
මහා වංශයේ